O ngábulu mvɔŋ bod dzabán anə́ átītiě yā yób. O ngákə ai bɔ́ é sí yǎ ó ngākad běsīá nə́ bə́ kə dzɔ nɔŋ, é wóge ai bɔ́. 24Ńdɔ̄ bɔ́n bábán bə́ ngáman kə́ fadi sí tě, ńdɔ̄ o ngádzɔdi ósū wábán batɔbɔ ǹnamǎ yā sí tě, Kananéan, o və́ə́ bɔ dzɔ á mɔ́, ai miǹkúkúmá myábán ai məyɔ̌ŋ yā sí te nə́ bə́ bəlan ai bɔ́ anə bə́ ngádiŋ. 25Ńdɔ̄ bə́ ngáman nɔ̌ŋ miǹgungúl bə́tísɔn ai mvud sí, bə́ ngálígi ai məndá mə́ tɔ̄á ńdzālán ai mim̀bəmbə mí byə́m mísə, bitam ḿfáán ḿfáán, məfúb mə́ wɔ̂n, məfúb mə́ olíva, ai bilé bibumá ézǒb ezǒb; ńdɔ bə́ ngádí bə́ dzyé, məvɛl mə́ ngakwí bɔ́ á məbum, bə́ nganyiŋ á fud mvɔ̌m ású afú ńnə́m dóe.